জাতিসংঘ
জাতিসংঘ (অপর নাম: রাষ্ট্রসঙ্ঘ) বিশ্বের জাতিসমূহের একটি সংগঠন, যার লক্ষ্য হলো আন্তর্জাতিক অঙ্গনে আইন, নিরাপত্তা, অর্থনৈতিক উন্নয়ন, সামাজিক অগ্রগতি এবং মানবাধিকার বিষয়ে পারষ্পরিক সহযোগিতার পরিবেশ সৃষ্টি করা। ১৯৪৫ সালে ৫১টি রাষ্ট্র জাতিসংঘ বা রাষ্ট্রসঙ্ঘ সনদ স্বাক্ষর করার মাধ্যমে জাতিসংঘ বা রাষ্ট্রসঙ্ঘ প্রতিষ্ঠিত হয়। এটি ১৯১৯ সালে প্রতিষ্ঠিত এবং পরবর্তীতে লুপ্ত লীগ অব নেশন্সের স্থলাভিষিক্ত হয়।
জাতিসংঘ স্বেচ্ছাসেবক কর্মসূচি
জাতিসংঘের স্বেচ্ছাসেবক কর্মসূচি (ইউ এন ভি) এমন একটি সংস্থা যা বিশ্বব্যাপী, উন্নয়নের লক্ষ্যে এবং শান্তি রক্ষার্থে স্বেচ্ছাসেবক মনোবৃত্তিকে উদ্ধুদ্ধ করে । ইউ এন ভি হল , জার্মান (বন শহর) ভিত্তিক একটি অলাভজনক সংস্থা । ১৩০ টি দেশে তারা সক্রিয় রয়েছে এবং ৮৬ টি দেশে তাদের ফিল্ড ইউনিট রয়েছে । তারা জাতিসংঘ উন্নয়ন কর্মসূচী (ইউএনডিপি) এর দপ্তরের সাহায্যে তাদের কার্যক্রম প্রচার করে এবং ইউএনডিপি এর কার্যনির্বাহী বোর্ডের নিকট প্রতিবেদন পেশ করে ।
ইউ এন ভি প্রথম প্রস্তাবিত হয়েছিল ১৩ জুন, ১৯৬৮ সালে হার্ভার্ড বিশ্ববিদ্যালয়ে শাহ মোহাম্মদ রেজা পাহলভীর একটি বক্তৃতায় ,এবং ১৯৭০ সালে জাতিসংঘের সাধারণ পরিষদ কতৃক প্রতিষ্ঠিত হয়েছিল ।